


ประกาศสภาองค์การบริหารส่วนตำบลกุแหระ
เรื่อง   รายงานผลการประชุมสภาสมัยสามัญ สมัยที่ 1 ครั้งที่ ๑ ประจำปี พ.ศ. ๒๕64
                                                    ******************
	    ตามที่สภาองค์การบริหารส่วนตำบลกุแหระได้กำหนดให้มีการประชุมสภาสมัยสามัญ สมัยที่ 1 ครั้งที่ ๑ ประจำปี ๒๕64 เมื่อวันที่ 15 กุมภาพันธ์ ๒๕64 ณ ห้องประชุมสภาองค์การบริหารส่วนตำบล ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน นั้น 
         จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลและ
องค์การบริหารส่วนตำบล พ.ศ. ๒๕๓๗  ประกอบกับข้อ ๓๓  แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระ จึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ 
                   จึงประกาศให้ทราบโดยทั่วกัน
		                ประกาศ ณ วันที่ 22 กุมภาพันธ์ พ.ศ. ๒๕64






				                          (นายไพรสุริยันต์  ชำนาญกิจ)
			    	              ประธานสภาองค์การบริหารส่วนตำบลกุแหระ













(สำเนา)

รายงานการประชุมสภาองค์การบริหารส่วนตำบลกุแหระ
สมัยสามัญ สมัยที่ 1 ครั้งที่ 1/๒๕64
วันที่  15 กุมภาพันธ์  ๒๕64
เวลา 10.00 น.
ณ  ห้องประชุมสภาองค์การบริหารส่วนตำบลกุแหระ
****************
ผู้มาประชุม

	
ลำดับที่

	ชื่อ – สกุล
	ตำแหน่ง
	ลงชื่อ
	หมายเหตุ

	1
2
3
4
5
6
7
8
9
10
11
12
13
14

	นายไพรสุริยันต์  ชำนาญกิจ
นายอัมรินทร์  ใจดี
นายสุพรชัย  แผ่นศิลา
นายอนันต์  ไกรนรา
นายเจริญ  พรหมรักษ์
นายพงศ์เทพ  ช่วยนาค
นายสันติศักดิ์  เพชรอาวุธ
นายจักรรินทร์  อินทวงศ์
นายสมพร  พงค์ทองเมือง
นายสมเกียรติ  พรมทอง
นายปรึกษา  ชัยวิชิต
นายณรงค์ศักดิ์ ตรีชัย
นายทวีศักดิ์  สุดวิลัย
นายอรุณศักดิ์  ชูแก้ว

	ประธานสภาฯ
รองประธานสภาฯ
ส.อบต. หมู่ที่ 1
ส.อบต. หมู่ที่ 1
ส.อบต. หมู่ที่ 2
ส.อบต. หมู่ที่ 5
ส.อบต. หมู่ที่ 5
ส.อบต. หมู่ที่ 6
ส.อบต. หมู่ที่ 6
ส.อบต. หมู่ที่ 7
ส.อบต. หมู่ที่ 7
ส.อบต. หมู่ที่ 8
ส.อบต. หมู่ที่ 8
เลขานุการสภาฯ

	ไพรสุริยันต์  ชำนาญกิจ
นายอัมรินทร์ ใจดี
สุพรชัย  แผ่นศิลา
อนันต์  ไกรนรา
เจริญ  พรหมรักษ์
พงศ์เทพ  ช่วยนาค
--
จักรรินทร์  อินทวงศ์
สมพร  พงค์ทองเมือง
สมเกียรติ  พรมทอง
ปรึกษา  ชัยวิชิต
ณรงค์ศักดิ์  ตรีชัย
ทวีศักดิ์  สุดวิลัย
อรุณศักดิ์  ชูแก้ว

	




ผู้ขาดการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

	    1.

	นายสันติศักดิ์ เพชรอาวุธ
	ส.อบต.หมูที่ 5
	สันติศักดิ์ เพชรอาวุธ

	







ผู้ลาการประชุม
	
ลำดับที่
	
ชื่อ – สกุล
	
ตำแหน่ง
	
ลงชื่อ
	
หมายเหตุ

ผู้เข้าร่วมประชุม

	ลำดับที่
	รายชื่อ
	ตำแหน่ง
	ลงชื่อ
	หมายเหตุ

	1.
2.
3.
4.
5.
6.

	นายสุจิต  ชำนาญกิจ
นายอดุลย์  ชนะพล
นายสุพจน์ สังข์ทอง
นายยงยุทธ หมวดทิพย์
นายมนตรี เพชรศรี
นายนิคม  แก้วเรือง

	นายก อบต.
รองนายกฯ
รองนายกฯ
นักวิเคราะห์นโยบายและแผน
ผู้ใหญ่บ้าน หมู่ที่ 2
ครูชำนาญการ ร.ร.เสม็ดจวนวิทยาคม

	สุจิต  ชำนาญกิจ
อดุลย์  ชนะพล
สุพจน์ สังข์ทอง
ยงยุทธ หมวดทิพย์
มนตรี เพชรศรี
นิคม แก้วเรือง

	




เริ่มประชุมเวลา 	10.00 น.

ระเบียบวาระการประชุม					
ระเบียบวาระที่ 1	เรื่องที่ประธานแจ้งให้ที่ประชุมทราบ
ระเบียบวาระที่ ๒		เรื่องรับรองรายงานการประชุมครั้งที่ผ่านมา
                                             สมัยวิสามัญ สมัยที่ 2 ครั้งที่ 1 ประจำปี 2563 เมื่อวันที่ 13 
                                             พฤศจิกายน  2563
ระเบียบวาระที่ ๓	เรื่องเสนอเพื่อทราบ
3.1 เรื่อง รายงานผลการติดตามและประเมินผลแผนพัฒนาท้องถิ่น  ประจำปีงบประมาณ 2563	
ระเบียบวาระที่ ๔	เรื่องเสนอเพื่อพิจารณา			
๔.๑ เรื่อง กำหนดสมัยประชุมสมัยสามัญ ประจำปี พ.ศ. 2564ระยะเวลา และวันเริ่มต้นประชุมสภาสมัยสามัญประจำปี และกำหนดสมัยประชุมสามัญ สมัยที่ 1 ครั้งที่ 1 ประจำปี 2565
4.2 พิจารณาให้ความเห็นชอบ เรื่อง การขอใช้พื้นที่ป่าไม้ของ โรงเรียนเสม็ดจวนวิทยาคม
4.3 พิจารณาให้ความเห็น เรื่อง ขอเข้าใช้ทำประโยชน์ในพื้นที่ ป่าสงวนแห่งชาติ (ป่าไสมะนาว ) หมู่ที่ 2  
ระเบียบวาระที่ ๕		       เรื่องอื่น ๆ  (ถ้ามี)	

									/เมื่อเวลา...

-- เมื่อเวลา ๑0.๐๐ น. นายอรุณศักดิ์ ชูแก้ว เลขานุการสภาฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงขอเชิญประธานสภาฯ จุดธูป เทียน บูชาพระรัตนตรัย  กล่าวเปิดการประชุมและดำเนินการประชุมตามระเบียบวาระ ดังนี้					
ระเบียบวาระที่ 1		       เรื่องที่ประธานแจ้งให้ที่ประชุมทราบ
ประธานสภาฯ	นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภาสมัยสามัญ สมัยที่ 1 ครั้งที่ 1 ประจำปี พ.ศ.2564 โดยมีระเบียบวาระ จำนวน 5 วาระด้วยกัน  ขอแจ้งให้ทราบ เนื่องจาก นายสุพจน์ สังข์ทอง รองนายกองค์การบริหารส่วนตำบล ได้กลับเข้ามาดำรงตำแหน่งใหม่ ตามคำสั่งองค์การบริหารส่วนตำบลกุแหระ ที่ 2/2564 เรื่อง แต่งตั้งรองนายกองค์การบริหารส่วนตำบลกุแหระ ลงวันที่ 4 มกราคม 2564 ทั้งนี้ตั้งแต่วันที่ 5 มกราคม 2564 เป็นต้นไป และผมขอแจ้งให้ทราบเนื่องจากนายกฯขอแก้ไขระเบียบวาระการประชุม ในระเบียบวาระที่ 4 ขอแก้ไขระเบียบวาระที่ 4.1 เรื่อง กำหนดสมัยประชุมสมัยสามัญ ประจำปี พ.ศ. 2564 ระยะเวลา และวันเริ่มต้นประชุมสภาสมัยสามัญประจำปี และกำหนดสมัยประชุมสามัญ สมัยที่ 1 ครั้งที่ 1 ประจำปี 2565 เป็นระเบียบวาระที่ 4.3  ระเบียบวาระที่ 4.2 เรื่อง การขอใช้พื้นที่ป่าไม้ของ โรงเรียนเสม็ดจวนวิทยาคม ขอแก้ไขเป็น ระเบียบวาระที่ 4.1  และระเบียบวาระที่ 4.3 เรื่อง  ขอเข้าใช้ทำประโยชน์ในพื้นที่ ป่าสงวนแห่งชาติ (ป่าไสมะนาว ) หมู่ที่ 2  ขอแก้ไขเป็นระเบียบวาระที่ 4.2  เนื่องจาก ครูโรงเรียนเสม็ดจวนวิทยาคม  และ ผู้ใหญ่บ้าน หมู่ที่ 2 มีภารกิจเร่งด่วนที่ต้องทำจึงต้องรีบกลับไม่สามารถอยู่รอให้การประชุมแล้วเสร็จได้
ที่ประชุม                                      รับทราบ
ระเบียบวาระที่ 2	เรื่องรับรองรายงานการประชุมครั้งที่ผ่านมา	
ประธานสภาฯ .	ขอเชิญ เลขานุการสภาฯ อ่านรายงานการประชุมสภาฯครั้งที่ผ่านมาให้ที่ประชุมทราบและพิจารณารับรอง
เลขานุการสภา ฯ.	ได้อ่านรายงานการประชุมสภาสมัยวิสามัญ สมัยที่ 2 ครั้งที่ 1
ประจำปี พ.ศ. 2563 เมื่อวันที่ 13 พฤศจิกายน 2563 เพื่อให้ที่ประชุมพิจารณารับรอง
ที่ประชุม	ที่ประชุมมีมติ
				รับรอง	     11  เสียง
				ไม่รับรอง      -	 เสียง
				งดออกเสียง   1	 เสียง

									/ระเบียบ...

ระเบียบวาระที่  ๓	เรื่องเสนอเพื่อทราบ
	3.1 เรื่องรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2563  
ประธานสภาฯ	ขอเชิญ นายก อบต. ชี้แจงรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2563 ให้ที่ประชุมทราบขอเชิญครับ  
นายก อบต.	กราบเรียนประธานสภาฯ กระผม นายสุจิต ชำนาญกิจ นายก อบต. เรื่อง รายงานผลการติดตามและประเมินผลแผนพัฒนาท้องถิ่น ประจำปีงบประมาณ 2563 สำหรับรายละเอียดผมขอเชิญ นักวิเคราะห์นโยบายและแผน ได้ชี้แจงให้ที่ประชุมทราบ 
นักวิเคราะห์ ฯ	กราบเรียนประธานสภาฯ กระผม นายยงยุทธ หมวดทิพย์ นักวิเคราะห์นโยบายและแผน ในส่วนของ เรื่อง รายงานผลการติดตามและประเมินผลแผนพัฒนาท้องถิ่น ประจำปีงบประมาณ 2563  สำหรับรายละเอียดของแผนฯ ตามเอกสารที่ได้แจกให้ท่านสมาชิกได้ทราบไปแล้ว  ต่อไปผมจะขอสรุปเฉพาะแต่ละแผนงานให้สภาฯ ทราบโดยไม่ขอแจงรายละเอียด ดังนี้ 
									       ยุทธศาสตร์ที่ 1 การพัฒนาโครงสร้างพื้นฐาน
									       จำนวนโครงการทั้งสิ้น 61 โครงการ จำนวนโครงการที่ดำเนินการ
									       แล้วเสร็จ  61 โครงการ
									       ยุทธศาสตร์ที่ 2 การพัฒนาเศรษฐกิจ
       จำนวนโครงการทั้งสิ้น 1 โครงการ  จำนวนโครงการที่ดำเนินการแล้ว   เสร็จ 1 โครงการ
								ยุทธศาสตร์ที่ 3 การพัฒนาทรัพยากรมนุษย์และสังคม
								จำนวนโครงการทั้งสิ้น 16 โครงการ  จำนวนโครงการที่ดำเนินการแล้วเสร็จ 16 โครงการ
ยุทธศาสตร์ที่ 4 การพัฒนาทรัพยากรธรรมชาติและสิ่งแวดล้อม
จำนวนโครงการทั้งสิ้น 2 โครงการ  จำนวนโครงการที่ดำเนินการแล้วเสร็จ 2 โครงการ
ยุทธศาสตร์ที่ 5 การพัฒนาด้านการเมืองการบริหาร
จำนวนโครงการทั้งสิ้น 2 โครงการ  จำนวนโครงการที่ดำเนินการแล้วเสร็จ 2 โครงการ
ต่อไปผมจะชี้แจงในส่วนของผลกระทบที่จะนำไปสู่อนาคต มีข้อสังเกต และข้อเสนอแนะ ดังนี้


						    1./ผลกระทบ...



-5-

1. ผลกระทบ
		   1) เกิดการพัฒนาที่ล่าช้า เพราะการดำเนินงานต่างๆ ขององค์กรปกครองส่วนท้องถิ่นต้องผ่านกระบวนการหลายขั้นตอน สลับซับซ้อน
		   2) ประชาชนยังขาดความรู้ความเข้าใจในการมีส่วนร่วมในการพัฒนาท้องถิ่น และอาจเกิดความเบื่อหน่ายกับกระบวนการจัดทำแผนพัฒนาท้องถิ่นที่มีความยุ่งยากซับซ้อนมากขึ้น
		   3) ปัญหาความต้องการของชุมชนอาจไม่ได้รับการแก้ไขอย่างตรงจุดเพราะข้อจำกัดของระเบียบกฎหมายและงบประมาณที่มีจำกัดและบางเรื่องอาจทำไม่ได้
		2  ข้อสังเกต 
				     1) การจัดทำแผนพัฒนาท้องถิ่นสี่ปีควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นและให้มีความสอดคล้องกัน
				     2)  การจัดทำแผนพัฒนาท้องถิ่นควรพิจารณางบประมาณและคำนึงถึงสถานะทางการคลังในการพิจารณาโครงการ/กิจกรรม ที่จะบรรจุในแผนพัฒนาถิ่นสี่ปี
				     3) ควรเร่งรัดให้มีการดำเนินโครงการ/กิจกรรม ที่ตั้งในข้อบัญญัติงบประมาณรายจ่ายให้สามารถดำเนินการได้ในปีงบประมาณนั้น
     4)  องค์การบริหารส่วนตำบลควรพิจารณาตั้งงบประมาณให้เพียงพอและเหมาะสมกับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด โอนตั้งจ่ายรายการใหม่
					       3. ข้อเสนอแนะ
       1) การติดตามและประเมินผลแผนพัฒนาขององค์การบริหารส่วนตำบล   คณะกรรมการติดตามและประเมินผลแผนพัฒนาองค์การบริหารส่วนตำบลกุแหระ ควรมีเสนอการกำหนดเครื่องมือ  อุปกรณ์  สิ่งที่ใช้เป็นสื่อสำหรับการติดตามและประเมินผลที่หลากหลายและมีแนวทางเลือกที่หลากหลาย
       2) การติดตามและประเมินผลแผนพัฒนาท้องถิ่น คณะกรรมการฯ ควรมีการนำผลการวัดคุณภาพของแผนมาใช้เป็นกรอบหรือแนวทางในการติดตามและประเมินผลแผนพัฒนาท้องถิ่น 
       3) คณะกรรมการพัฒนาท้องถิ่นควรเห็นความสำคัญ ในการจัดประชุมประชาคมท้องถิ่นส่วนราชการและรัฐวิสาหกิจที่เกี่ยวข้อง 

เพื่อรับทราบปัญหาความต้องการ  ประเด็นการพัฒนา  และประเด็นที่เกี่ยวข้องตลอดจนความช่วยเหลือทางวิชาการ  และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางการจัดทำแผนยุทธศาสตร์การพัฒนา  
        4) ผู้บริหารควรเร่งรัดให้มีการดำเนินโครงการในช่วงต้นปีงบประมาณมากกว่าการทำโครงการโครงสร้างพื้นฐานที่ใช้งบประมาณมากกว่าโครงการกิจกรรม  เพราะอาจจะทำให้สิ้นปีงบประมาณองค์การบริหารส่วนตำบลจะไม่สามารถดำเนินการให้บรรลุวัตถุประสงค์ที่กำหนดไว้ในแผนพัฒนาได้  และอาจทำให้ประชาชนไม่พึงพอใจในการดำเนินงาน  เพราะไม่สามารถดำเนินการแก้ไขปัญหาให้กับประชาชนได้ตามความต้องการสูงสุดของประชาชน  
        5) ควรมีการส่งเสริมสนับสนุนการพัฒนา การศึกษา สาธารณสุข ตลอดจนถึงในการอนุรักษ์และพัฒนา ศิลปวัฒนธรรมอันดีงาม และภูมิปัญญาท้องถิ่น  การรักษาระบบการบริหารจัดการที่ดี โดยให้ประชาชนมีส่วนร่วมในการตัดสินใจ การวางแผนพัฒนา ตรวจสอบเพื่อให้เกิดความโปร่งใสส่งเสริมการพัฒนากลุ่มอาชีพ พัฒนาศักยภาพคนและชุมชนให้เข้มแข็ง  สร้างระบบคมนาคม ระบบสาธารณูปโภค และสาธารณูปการที่มีประสิทธิภาพ พัฒนาในการจัดการขยะมูลฝอย จัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน และมุ่งส่งเสริมความปลอดภัยในชีวิตและทรัพย์สินของประชาชน ในส่วนของสรุปรายงานผลการติดตามและประเมินผลแผนพัฒนาท้องถิ่น ประจำปีงบประมาณ 2563 มีแค่นี้ขอบคุณครับ
ที่ประชุม	รับทราบ
ระเบียบวาระที่ 4		เรื่องเสนอเพื่อพิจารณา
 	4.1 เรื่อง พิจารณาให้ความเห็นชอบเกี่ยวกับการขอใช้พื้นที่ป่าไม้ ของโรงเรียนเสม็ดจวนวิทยาคม
ประธานสภาฯ	ขอเชิญ นายก อบต.ได้ชี้แจงถึง เรื่อง การขอใช้พื้นที่ป่าไม้ของโรงเรียนเสม็ดจวนวิทยาคม ขอเชิญครับ
นายก อบต.	กราบเรียนประธานสภาฯ กระ  ผม นายสุจิต ชำนาญกิจ นายก อบต. เนื่องจาก อบต. กุแหระ ได้รับหนังสือจาก โรงเรียนเสม็ดจวน

	วิทยาคม ตามหนังสือ ที่ ศธ 04242.29/16 ลงวันที่ 19 มกราคม 2564 เรื่อง ให้ความเห็นชอบเกี่ยวกับการใช้พื้นที่ของป่าไม้ ดังนั้นทางผู้บริหารจึงได้ยื่นเสนอญัตติเพื่อให้สภาพิจารณาให้ความเห็นชอบในเรื่องดังกล่าวต่อสภาฯ  สำหรับรายละเอียดผมขอเชิญ อาจารย์ จากโรงเรียนเสม็ดจวนวิทยาคม เป็นผู้ชี้แจงให้ทราบ ขอเชิญครับ
นายนิคม แก้วเรือง	กราบเรียนประธานสภาฯ กระผม นายนิคม แก้วเรือง ตำแหน่ง ครู
(อาจารย์ ร.ร.สว.)	ชำนาญการโรงเรียนเสม็ดจวนวิทยาคม สำหรับปัญหาเรื่องการใช้ประโยชน์ในที่ดินสวนป่าของโรงเรียนเสม็ดจวนวิทยาคม นั้น ได้มีมานานแล้ว ทางโรงเรียนเองได้พยายามที่จะประสานหน่วยบังคับบัญชาในการแก้ไขปัญหามาตลอด โดยเรื่องแรกการใช้พื้นที่ในโครงการหมู่บ้านจุฬาภรณ์พัฒนา ทางสำนักงานสามัญศึกษาจังหวัดนครศรีธรรมราชได้มีแนวความคิดแสดงความคิดที่จะเปิดโรงเรียนมัธยมศึกษาในตำบลในสมัยนั้นมี นายอำเภอทุ่งใหญ่ เป็น กรรมการ มีกำนันตำบลกุแหระ เป็น กรรมการ และมีศึกษาธิการอำเภอ เป็น เลขานุการคณะกรรมการจัดตั้งโรงเรียนมัธยมศึกษาประจำตำบล และในที่สุดจากข้อมูลตามต้นเรื่องที่ตำบลกุแหระ ทางคณะกรรมการก็ขอย้ายพื้นที่โครงการหมู่บ้านจุฬาภรณ์พัฒนา ใน จำนวน 100 ไร่ ซึ่งกระผมเองในขณะนั้นได้รับการแต่งตั้งรักษาการในตำแหน่ง ได้ร่วมกับผู้อำนวยการโรงเรียนได้ทำการรังวัดในพื้นที่ติดถนนช่วงนั้นพื้นที่ด้านหลังจะเป็นป่าสวนไผ่ตง ด้านหน้าจะเป็นสวนยางพาราของชาวบ้าน ในครั้งนั้นทางโรงเรียนได้ทำหนังสือไปยังจังหวัดนครศรีธรรมราช ทางผู้อำนวยการสามัญศึกษาจังหวัดไม่เซ็นต์รับรองเพราะจะต้องจ่ายค่าหินทับสวนป่าในราคาไร่ละ 6,000 บาท ซึ่งทางโรงเรียนได้พยายามแก้ปัญหาต่อไปอย่างต่อเนื่อง และยังมีปัญหาชาวบ้านได้ร้องเรียนไปยังสำนักงานตรวจการแผ่นดิน โดยทางโรงเรียนพยายามที่จะกั้นแนวเขตเพื่อป้องกันการบุกรุกของชาวบ้าน จนในที่สุดรัฐบาลชุดนี้ได้มีแนวคิดที่จะสำรวจการเข้าใช้ทำประโยชน์ในที่ดินของรัฐของหน่วยงานราชการต่างๆขั้น เรื่องนี้จึงได้หยิบยกขึ้นมาอีกครั้งหนึ่งจึงถือว่าเป็นวาระเร่งด่วน จากการที่โรงเรียนจัดตั้งขึ้นแล้วในเขตป่าสงวนและได้มีปัญหาเรื่องที่ดินกับสำนักงานป่าไม้ จากการวางแผนอาคารสถานที่ต่างๆของโรงเรียนเองจึงมีข้อจำกัด  จะเห็นว่าผังต่างๆกับบริเวณโรงเรียนที่ปรากฏอยู่ทุกวันนี้ไม่ได้ดูดีมากนัก เนื่องจากเป็นข้อพิพาทอยู่กับเจ้าหน้าที่ของป่าไม้ และในความจำเป็นกรณีทางโรงเรียนได้มีทรัพย์สินอยู่แล้วในตอนนี้ตามรายการได้มี

	อาคารเรียน และอาคารประสงค์  ในส่วนพื้นที่ที่เรามีความจำเป็นจะขอเพิ่มอีกเพราะว่าโรงเรียนยังขาดอาคารเรียน และสถานที่สำหรับจัดกิจกรรมเพื่อจัดการเรียนรู้ เพื่อให้โรงเรียนจัดเป็นฐานในการพัฒนาทรัพยากรบุคคลของชุมชน เช่น โรงเรียนยังไม่มีอาคารโรงธรรมสำหรับที่จะให้นักเรียนปฏิบัติการเกี่ยวกับคหกรรมอาหาร และโรงเรียนยังไม่มีสถานที่เพาะชำหรือเรือนเพาะชำที่ใช้ในขบวนการผลิตพันธุ์พืช ทางโรงเรียนเองมีแนวคิดที่จะจัดการเรียนการสอนขั้นพื้นฐาน และไม่สามารถบุกเบิกพื้นที่ตรงนี้ไปได้เนื่องจากยังเกรงใจป่าไม้อยู่  ต่อไปเมื่อได้ขอใช้พื้นที่ป่าไม้ตรงนี้เรียบร้อยแล้ว ทางโรงเรียนก็คงจะได้บุกเบิกหรือเบิกพื้นที่และจะได้ดำเนินการกั้นอาณาเขตบริเวณด้านหลังโรงเรียนให้เรียบร้อยต่อไป ขอบคุณครับ  
เลขานุการสภาฯ	กราบเรียนประธานสภาฯ กระผม นายอรุณศักดิ์ ชูแก้ว เลขานุการสภาฯ ในฐานะปลัด อบต. ผมขออนุญาตสอบถามไปยังตัวแทนของโรงเรียนเสม็ดจวนวิทยาคม เพื่อความชัดเจนตามเอกสารของโรงเรียนที่ส่งมาตามรายละเอียดประมาณการตามข้อ 1-5 ข้อที่ 5 ระบุว่าเนื้อที่รวม จำนวน 73 ไร่ แต่ทางอาจารย์ได้แจ้งว่า เนื้อที่ จำนวน 100 ไร่ ซึ่งไม่ตรงกัน และเพื่อให้การบันทึกรายงานการประชุมได้ถูกต้องและตรงกันจึงขออนุญาตบันทึกตามเอกสารที่ทางโรงเรียนส่งมา คือ จำนวนเนื้อที่ 73 ไร่ เพราะฉะนั้นสภาฯมีมติให้ความเห็นชอบก็ให้ความเห็นชอบได้แค่ 73 ไร่  การขอมติให้สภาพิจารณาให้ความเห็นชอบได้จึงมี จำนวน 2 เรื่อง ดังนี้  
			1. ขอให้สภาฯเห็นชอบในเนื้อที่ที่โรงเรียนใช้อยู่ในขณะนี้ คือ จำนวน 73 ไร่ 
			2. ถ้าโรงเรียนจะขอใช้พื้นที่เพิ่มเติมผมคิดว่าสามารถขอใช้พื้นที่กับสำนักงานป่าไม้ได้และให้สภาฯ พิจารณาให้ความเห็นชอบ 
	เพราะฉะนั้นวันนี้สภาฯไม่มีอำนาจในการให้ความเห็นชอบในเนื้อที่ 100 ไร่ เพราะป่าไม้ยังไม่อนุญาตให้ใช้ แต่ที่สำนักงานป่าไม้อนุญาตให้ใช้เนื้อที่ตามข้อมูลเดิม คือ 73 ไร่ ดังนั้นสภาฯจึงมีอำนาจพิจารณาให้ความเห็นชอบตามข้อมูลเดิม คือ 73 ไร่  ขอบคุณครับ
นายนิคม แก้วเรือง	กราบเรียนประธานสภาฯ กระผม นายนิคม แก้วเรือง ตำแหน่ง ครู
( อาจารย์ ร.ร.สว.)	ชำนาญการโรงเรียนเสม็ดจวนวิทยาคม คือ เดิมที่โรงเรียนเสม็ดจวนวิทยาคม ได้มีเนื้อที่อยู่ จำนวน 600 ไร่ ทางโรงเรียนได้ตัดเนื้อที่แต่ละส่วนออกไป และได้ทำขอหนังสือขออนุญาตไปยังสำนักงานป่าไม่ คือ เนื้อที่ จำนวน 73 ไร่ ตามเอกสาร เพราะฉะนั้นสภาฯพิจารณาให้ความเห็นชอบได้ตามเอกสาร ครับ

ประธานสภาฯ	ไม่ทราบว่ามีสมาชิกฯท่านใดมีอะไรสงสัยจะซักถามเพิ่มเติมบ้าง ขอเชิญครับ
ที่ประชุม	ไม่มีผู้ใดมีอะไรซักถาม
ประธานสภาฯ			       ต่อไปผมขอมติต่อสภาฯ เพื่อพิจารณาให้ความเห็นชอบ เรื่อง การขอ
				       ใช้พื้นที่ป่าไม้ ของโรงเรียนเสม็ดจวนวิทยาคม หรือไม่
ที่ประชุม	ที่ประชุมมีมติ
			   เห็นชอบ	11	เสียง
			   ไม่เห็นชอบ	 -	เสียง
			   งดออกเสียง	 1	เสียง
	4.2  พิจารณาให้ความเห็นชอบ เรื่อง ขอเข้าใช้ทำประโยชน์ในพื้นที่ป่าสงวนแห่งชาติ (ป่าไสมะนาว) หมู่ที่ 2  
ประธานสภาฯ	ขอเชิญ นายก อบต. ได้ชี้แจงถึง เรื่อง ขอความเห็นชอบเข้าใช้ทำประโยชน์ในพื้นที่ป่าสงวนแห่งชาติ (ป่าไสมะนาว) หมู่ที่ 2
นายก อบต.	กราบเรียนประธานสภาฯ กระผม นายสุจิต ชำนาญกิจ นายก อบต. เนื่องจาก ทางหมู่บ้านไสเจาะป่า หมู่ที่ 2 ได้มีหนังสือ เรื่อง ขอความเห็นชอบเข้าใช้ทำประโยชน์ในพื้นที่ป่าสงวนแห่งชาติ ลงวันที่ 26 มกราคม 2564 เพื่อให้สภาพิจารณาให้ความเห็นชอบ สำหรับรายละเอียดผมขอเชิญ ผู้ใหญ่บ้าน หมู่ที่ 2 เป็นผู้ชี้แจง
นายมนตรี เพชรศรี	กราบเรียนประธานสภาฯ กระผม นายมนตรี เพชรศรี ผู้ใหญ่บ้าน 
(ผู้ใหญ่บ้าน หมู่ที่ 2)	หมู่ที่ 2 สืบเนื่องจาก ทางสำนักงานป่าไม้ได้แจ้งในคราวประชุม กำนัน ผู้ใหญ่บ้าน ณ. ที่ว่าการอำเภอทุ่งใหญ่ ว่าพื้นที่ใดที่เข้าใช้ทำประโยชน์ในพื้นที่ป่าสงวนแห่งขาติอยู่ให้รีบดำเนินการขออนุญาตเข้าใช้พื้นที่ให้ถูกต้อง ตามมาตรา 54 แห่งพระราชบัญญัติป่าไม้ พุทธศักราช 2484 กับสำนักจัดการทรัพยากรป่าไม้ที่ 12 (นครศรีธรรมราช)  ซึ่งทางหมู่บ้านไสเจาะป่า หมู่ที่ 2 ได้ก่อสร้างศาลาประชุมหมู่บ้าน เพื่อใช้เป็นสถานที่จัดประชุมหมู่บ้าน และใช้เป็นสถานที่จัดกิจกรรมต่างๆ ภายในหมู่บ้าน ในเนื้อที่ กว้าง 23 เมตร  ยาว 33 เมตร  เมื่อปี พ.ศ. 2525  รวมเป็นระยะเวลา 38 ปี โดยพื้นที่ดังกล่าวเป็นพื้นที่ป่าสงวนแห่งชาติ (ป่าไสมะนาว)  ทางหมู่บ้านจึงต้องขออนุญาตเข้าใช้พื้นที่ป่าสงวนแห่งชาติในการทำประโยชน์ แต่ในการขออนุญาตนั้นขั้นตอนแรกต้องให้สภาองค์การบริหารส่วนตำบลในพื้นที่พิจารณาให้ความเห็นชอบก่อน ดังนั้นใน



					   	      /วันนี้ทาง...

	วันนี้ทางหมู่บ้านไสเจาะป่า หมู่ที่ 2 จึงขอให้สภาองค์การบริหารส่วนตำบลพิจารณาให้ความเห็นชอบ ด้วยครับ
 ประธานสภาฯ	ไม่ทราบว่ามีสมาชิกฯท่านใดมีอะไรสงสัยจะซักถามเพิ่มเติมบ้าง ขอเชิญครับ
ที่ประชุม	ไม่มีผู้ใดมีอะไรซักถาม
ประธานสภาฯ	ต่อไปผมขอมติต่อสภาฯ เพื่อพิจารณาให้ความเห็นชอบ เรื่อง ขอเข้าใช้ทำประโยชน์ในพื้นที่ป่าสงวนแห่งชาติ (ป่าไสมะนาว) หมู่ที่ 2  หรือไม่
ที่ประชุม	ที่ประชุมมีมติ
			   เห็นชอบ	11	เสียง
			   ไม่เห็นชอบ	 -	เสียง
			   งดออกเสียง	 1	เสียง
	4.3 เรื่องการกำหนดสมัยประชุมสามัญประจำปี พ.ศ. 2564ระยะเวลา และวันเริ่มต้นประชุมสมัยประชุมสามัญประจำปี และการกำหนดสมัยประชุมสามัญ สมัยที่ 1ครั้งที่ 1 ประจำปี พ.ศ.2565
ประธานสภาฯ	  ได้มอบหมายให้เลขานุการสภาฯนำหารือที่ประชุม
เลขานุการสภา	กราบเรียนท่านประธานสภาฯ กระผม นายอรุณศักดิ์ ชูแก้ว เลขานุการสภาฯ ขอนำหารือว่า ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 ข้อ 21 กำหนดให้ประธานสภาท้องถิ่นนำปรึกษาในที่ประชุม กำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไป  ซึ่งกระผมได้นำเสนอในการกำหนดสมัยประชุม สมัยสามัญ ประจำปี 2564  ได้กำหนดไว้ 4 สมัย เหมือนปีที่ผ่านมา ตามที่ได้แจกให้ท่านสมาชิกได้พิจารณาซึ่งอยู่ในมือท่านแล้ว และหากมีเรื่องจำเป็นเร่งด่วนที่จะให้ที่ประชุมสภาฯพิจารณาก็สามารถขอเปิดสมัยประชุมสมัยวิสามัญ ต่อนายอำเภอได้ ไม่ทราบว่าท่านสมาชิกเห็นด้วยหรือไม่ หรือจะเสนอเพิ่มเติมเป็นอย่างอื่น ขอเชิญครับ  
ที่ประชุม	ไม่มีใครเสนอเป็นอย่างอื่น
ประธานสภาฯ	ถ้าไม่มีใครเสนอเป็นอย่างอื่น กระผมขอมติต่อสภาฯ ในการกำหนด


							    /สมัยประชุม...

สมัยประชุม สมัยสามัญ ประจำปี พ.ศ.2564 และกำหนดสมัยประชุม สมัยที่ 1 ประจำปี พ.ศ. 2565
ที่ประชุม	มีมติเห็นชอบ ให้กำหนดสมัยประชุมสามัญ ประจำปี พ.ศ. 2564  จำนวน 4 สมัย  ดังนี้
	สมัยที่ 1  ตั้งแต่ วันที่ 1-15 กุมภาพันธ์  2564
	สมัยที่ 2  ตั้งแต่ วันที่ 1-15 พฤษภาคม  2564
สมัยที่ 3  ตั้งแต่ วันที่ 1-15 สิงหาคม    2564
สมัยที่ 4  ตั้งแต่ วันที่ 1-15 พฤศจิกายน 2564
และกำหนด สมัยประชุมสามัญ สมัยที่ 1 ประจำปี พ.ศ. 2565  
ในวันที่ 1-15 กุมภาพันธ์  2565
ที่ประชุม		       ที่ประชุมมีมติ
		       เห็นชอบ		11	เสียง
		       ไม่เห็นชอบ		 -	เสียง
		       งดออกเสียง          1       เสียง	
								 
ระเบียบวาระที่ 5		       เรื่องอื่น ๆ 
ประธานสภาฯ	  เปิดโอกาสให้เพื่อนสมาชิกได้นำเสนอเรื่องอื่นๆ
นายสุพจน์ สังข์ทอง	กราบเรียนประธานสภาฯกระผม นายสุพจน์ สังข์ทอง รองนายก อบต. ผมมีเรื่องที่จะแจ้งให้ที่ประชุมทราบ จำนวน 3 เรื่อง ดังนี้
1. เรื่อง โครงการหนึ่งตำบลหนึ่งทฤษฎีใหม่ ซึ่งกระผมได้รับมอบหมายจาก นายก อบต. เพื่อเข้าร่วมเป็นกรรมการระดับอำเภอในการประชุมคณะทำงานโครงการหนึ่งตำบลหนึ่งทฤษฎีใหม่ งบประมาณกว่า 7,000,000,000 บาท และเนื่องจากมีสมาชิกเข้าร่วมโครงการจำนวนน้อยทำให้รัฐบาลปรับลดงบประมาณคงเหลือ 3,500,000,000 บาท ซึ่งตำบลกุแหระมีผู้สมัครเข้าร่วมโครงการ จำนวน 7 ราย ทำให้ไม่ผ่านเกณฑ์ในตำบลกุแหระโดยเฉพาะเกษตรกรที่อยู่ในเขตป่าไม่สามารถเข้าร่วมโครงการได้ ซึ่งผมได้นำเสนอต่อคณะกรรมการของอำเภอทุ่งใหญ่ ว่าถ้าโครงการมีการต่อเนื่องไปจะทำให้เกษตรกรตำบลกุแหระเสียสิทธิ ผมจึงนำเสนอว่าในหมู่บ้านจุฬาภรณ์พัฒนา 3,4 มีเอกสารสิทธิของสถาบันวิจัยจุฬาภรณ์ฯ ซึ่งทางสถาบันฯได้สร้างพื้นที่ของกรมป่าไม้ผมจึงต้องการให้นายอำเภอทุ่งใหญ่ และเกษตรกรอำเภอ นำเสนอจังหวัดฯ ให้ทราบว่าเราอยู่ในเขตป่าสงวนแห่งชาติ ป่าคลองกรุงหยัน ผมต้องการให้ผู้ที่มีสวนยางพาราในพื้นที่ หมู่บ้านจุฬาภรณ์พัฒนา 3,4 ได้รับสิทธิเงิน


							/ชดเชย...

ชดเชยด้วย ฉะนั้น โครงการนี้ก็เช่นกันผมขอให้ทางจังหวัดฯทำเรื่องสอบถามไปยังสำนักงานป่าไม้ และสถาบันวิจัยจุฬาภรณ์ เพื่อให้ผู้ที่อยู่ในพื้นที่สถาบันฯได้เข้าอยู่ในกลุ่มโครงการหนึ่งตำบลหนึ่งทฤษฎีใหม่ด้วย ซึ่งทางจังหวัดฯได้รับปากว่าจะนำเรื่องเสนอต่อไป
2. เรื่อง โครงการลองเทรมแคร์ ผู้มีถาวะพึ่งพิง ติดบ้าน ติดเตียง เพื่อที่จะรับผู้ป่วยเข้าร่วมโครงการโดยเสนอเรื่องไปยังกองทุนประกันสุขภาพแห่งชาติ เขต 11 สุราษฎร์ธานี ซึ่งตอนนี้ ทางอบต.ได้เข้าร่วมโครงนี้เพื่อที่จะมาช่วยเหลือผู้ป่วยติดเตียง โดยทางรัฐบาลจะให้เงินรายคน ๆละ 6,000 บาท/ปี และตอนนี้ข้อมูลทั้งหมดผมได้ประสานกับทางโรงพยาบาลส่งเสริมสุขภาพประจำตำบลบ้านเสม็ดจวน,บ้านคงคาเลียบ แล้ว และทางกองทุนหลักประกันสุขภาพ เขต 11 สุราษฎร์ธานีก็ได้รับ อบต.กุแหระเข้าร่วมโครงการลองเทรมแคร์ เรียบร้อยแล้วเช่นกัน
3. ทางธนาคารเพื่อการเกษตรและสหกรณ์การเกษตร สาขาทุ่งใหญ่ ฝากประชาสัมพันธ์ โครงการชำระดีมีเงินคืน ซึ่งทางสำนักงานใหญ่ได้งบประมาณมา 700,000,000 บาท เพื่อที่จะให้ลูกค้า ธกส. ได้ไปชำระเงินคืนไม่ว่าลูกค้าค้างชำระดอกเบี้ยอยู่เท่าใด ขอให้ไปชำระดอกรายละ 25,000 บาท จะได้เงินคืนกลับมา จำนวน 5,000 บาท หรือจะชำระน้อยกว่านั้นก็ได้ทาง ธกส.จะคืนให้ 20% ของจำนวนเงินที่ชำระ ซึ่งจะหมดเขตในวันที่ 17 กุมภาพันธ์ 2564    ขอบคุณครับ
นายอนันต์ ไกรนรา	กราบเรียนประธานสภาฯ กระผม นายอนันต์ ไกรนรา สมาชิกสภาฯหมู่ที่ 1 ผมขอฝาก นายกฯ ขอให้ดูแลเรื่องน้ำเพื่อการอุปโภค บริโภค สำหรับชาวบ้าน เนื่องจากตอนนี้อยู่ในช่วงฤดูแล้งทำให้ชาวบ้านได้รับความเดือนร้อน โดยเฉพาะประปาหมู่บ้าน ขอให้ดูแลให้มีน้ำเพียงพอเพื่อรองรับให้กับชาวบ้านได้ ขอบคุณครับ
นายก อบต.	กราบเรียนประธานสภาฯ กรผม นายสุจิต ชำนาญกิจ นายก อบต.ผมต้องขอบคุณท่าน สมาชิกฯหมู่ที่ 1 ที่เป็นห่วงปากท้องของชาวบ้าน ผมเองไม่ได้นิ่งนอนใจตอนนี้ผมได้เตรียมความพร้อมสำหรับเรื่องน้ำไว้รองรับให้กับชาวบ้านเรียบร้อยแล้วทุกหมู่บ้าน ผมคิดว่าชาวบ้านจะไม่ได้รับความเดือดร้อนเรื่องน้ำอย่างแน่นอน  ขอบคุณครับ



						    /ประธานสภาฯ

ประธานสภา ฯ	กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี  สำหรับวันนี้ขอเลิกประชุม			
เลิกประชุมเวลา	14.00 น.

